Diari Oficial de la Generalitat Valenciana


Sumari del DOGV 8155, del 24-10-2017 (2017/9369)

RESOLUCIÓ de 19 d'octubre de 2017, del president de CulturArts Generalitat, per a la concessió de subvencions per al foment d'activitats musicals com ara l'organització de festivals, cursos de perfeccionament musical, concursos, projectes musicals de caràcter singular, gires i projectes de producció musical, durant els mesos de gener a desembre de 2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8155

Data del DOGV
:   24-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9369


Data del document
:   19-10-2017

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 19 d'octubre de 2017, del president de CulturArts Generalitat, per a la concessió de subvencions per al foment d'activitats musicals com ara l'organització de festivals, cursos de perfeccionament musical, concursos, projectes musicals de caràcter singular, gires i projectes de producció musical, durant els mesos de gener a desembre de 2017. [2017/9369]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 12 d'abril de 2017, del president de CulturArts Generalitat (DOGV 8025, 24.04.2017), de convocatòria de subvencions per al foment d'activitats musicals com ara l'organització de festivals, cursos de perfeccionament musical, concursos, projectes musicals de caràcter singular, gires i projectes de producció musical, durant els mesos de gener a desembre de 2017, i atesos els següents  
  
  
Antecedents de fet  
Primer. Per mitjà de la Resolució de 12 d'abril de 2017, del president de CulturArts Generalitat (DOGV 8025, 24.04.2017), es van convocar subvencions per al foment d'activitats musicals com ara l'organització de festivals, cursos de perfeccionament musical, concursos, projectes musicals de caràcter singular, gires i projectes de producció musical, durant els mesos de gener a desembre de 2017, tenint en compte les bases reguladores aprovades mitjançant l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
Segon. De conformitat amb el que estableix el resolc tercer, epígraf 1, de la convocatòria, el termini de presentació de sol·licituds era de trenta dies naturals a comptar des de l'endemà de la publicació de la convocatòria, per la qual cosa va finalitzar el 24 de maig de 2017; es van presentar 220 sol·licituds, amb un total de 323 projectes de les diverses modalitats, per part de les diferents persones i entitats interessades.  
Tercer. En atenció al que disposa l'article 6, epígraf 3.3, de l'Ordre 33/2016, de 18 de juliol, de bases reguladores, la Comissió Tècnica de Valoració, nomenada per Acord de 21 de juny de 2017, del president de CulturArts Generalitat, degudament constituïda i reunida en sessions els dies 18, 20, 21, 26, 27 de setembre i 3 d'octubre de 2017, ha portat a efecte l'estudi dels expedients i ha valorat les sol·licituds d'acord amb els criteris objectius d'atorgament establits en l'article 3, epígraf 3.3.1, de l'Ordre 33/2016, desenvolupats en el resolc cinqué de la resolució de convocatòria, i ha emés el corresponent informe.  
  
La proposta motivada de resolució que eleva el director general de CulturArts Generalitat es formula després de la vista dels expedients i l'informe i proposta emés per la Comissió Tècnica de Valoració nomenada a aquest efecte, no figurant en el procediment i no havent-se tingut en compte altres fets, al·legacions i proves que les adduïdes per les persones i entitats interessades, i en atenció al que disposa l'article 6, epígraf 6 i 7, de l'ordre de bases reguladores.  
  
Fonaments de dret  
I. Per a la concessió i pagament de les subvencions, cal tindre en compte el que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en les disposicions de caràcter bàsic de la Llei 38/2003, de 17 de novembre, general de subvencions i del Reial decret 887/2006, de 20 de juliol, pel qual s'aprova el Reglament de desplegament de la dita llei, així com en les bases reguladores aprovades mitjançant l'Ordre 33/2016, de 18 de juliol (DOGV 7832, 21.07.2016), i en la Resolució de convocatòria de 12 d'abril de 2017, del president de CulturArts Generalitat (DOGV 8025, 24.04.2017).  
II. El Reglament d'organització i funcionament de CulturArts Generalitat, aprovat pel Decret 5/2013, de 4 de gener, i modificat, successivament, per Decret 141/2014, de 5 de setembre (DOGV 7355, 08.09.14), i Decret 126/2016, de 30 de setembre (DOGV 7887, 04.10.2016), ambdós del Consell, atribueix a l'ens, en l'article 2.2.l, i entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i confereix, en l'article 4.2.j, l'atribució de resoldre la concessió dels incentius, ajudes i subvencions al president de l'entitat, que és el titular de la conselleria que exerceix les competències en matèria de cultura.  
  
Per tot això, en virtut dels antecedents de fet i fonaments de dret que han quedat exposats, vistes l'acta i proposta emeses per la Comissió Tècnica de Valoració, així com els preceptes legals i reglamentaris mencionats i la resta de pertinent aplicació, en l'exercici de les competències que tinc atribuïdes en l'article 7 de les bases reguladores, vista la proposta que, amb caràcter de definitiva i de conformitat amb allò que disposa l'article 6, epígrafs 6 i 7, de les bases reguladores, eleva el director general de CulturArts Generalitat, resolc:  
  
  
Primer  
Concedir ajuda per al foment d'activitats musicals com ara l'organització de festivals, cursos de perfeccionament musical, concursos, projectes musicals de caràcter singular, gires i projectes de producció musical, durant els mesos de gener a desembre de 2017, per l'import, en conjunt, de 444.000 ?, que s'especifica per modalitats, presentades per les persones i entitats beneficiàries que figuren a l'annex I.  
  
L'import global màxim d'aquestes ajudes és de 444.000 ?, que es financen amb càrrec a la línia de subvenció S6427000, «Foment d'activitats musicals», de la secció 9, entitat 00477, del capítol IV del pressupost de CulturArts Generalitat per a 2017.  
  
Segon  
Denegar l'ajuda sol·licitada per les persones i entitats que s'indiquen a l'annex II i pels motius que s'especifica.  
Motius de denegació:  
A. Haver presentat la sol·licitud fora del termini establit en el resolc tercer, epígraf 1, de la resolució de convocatòria, termini que va finalitzar el 24 de maig de 2017.  
B. No haver acreditat la persona o entitat sol·licitant, en finalitzar el termini de presentació de sol·licituds, la condició de beneficiària exigida en l'article 2, epígraf 2.4.1, de l'ordre de bases reguladores, requisits a què es refereix el resolc primer, epígraf 3, de la resolució de convocatòria, i en concret:  
 Per a les activitats de gires fora de la Comunitat Valenciana i projectes de producció, ser una empresa de caràcter musical legalment constituïda, tant si es tracta de persones físiques com jurídiques.  
 Per als cursos de perfeccionament musical, estar cursant els destinataris el grau superior de l'instrument o especialitat.  
 Per a les societats musicals i bandes de música, realitzar activitats en què no participen agrupacions de l'entitat, per estar excloses les activitats que protagonitzen les seues pròpies agrupacions o altres de similars pertanyents a qualsevol societat musical.  
C. No haver completat en termini la documentació requerida, de conformitat amb allò que s'assenyala en l'article 5, epígraf 4, de l'ordre de bases reguladores, així com en el resolc tercer, epígraf 7, de la resolució de convocatòria, considerant-se que l'interessat ha desistit en la seua sol·licitud d'acord amb allò que s'ha previst en els dits preceptes.  
D. No haver obtingut la puntuació de 65 punts d'acord amb els criteris del resolc cinqué de la convocatòria, que desenvolupa els criteris objectius d'atorgament de l'article 3, epígraf 3.3.1, de l'ordre de bases reguladores, i en concurrència amb les altres sol·licituds, per a ser inclosa en la proposta d'ajudes que la Comissió Tècnica Avaluadora eleva a l'òrgan instructor.  
E. Renúncia a la sol·licitud presentada per la persona o entitat interessada, de manera fefaent, dins del procés de concurrència competitiva.  
  
F. El projecte presentat per l'entitat sol·licitant no s'ajusta a la finalitat, objecte i condicions de les ajudes, ja que aquesta convocatòria és per al foment de les activitats musicals i no escèniques o cinematogràfiques, segons el resolc primer de la convocatòria.  
G. El projecte presentat per l'entitat sol·licitant no s'ajusta a la finalitat, objecte i condicions de les ajudes, ja que aquesta convocatòria no és per a producció i edició discogràfica, segons el resolc primer 1.f) de la convocatòria, existint una convocatòria específica per a aquest objecte publicada en el DOGV núm. 8049, del 26.05.2017 (Resolució de 23 de maig de 2017, del president de CulturArts).  
H. L'entitat sol·licitant no justifica la necessitat del finançament de l'activitat que es proposa per ser els ingressos declarats iguals o superiors a les despeses previstes, per la qual cosa és aplicable el que preveu el resolc 2n, epígraf 3, de la resolució de convocatòria, en relació amb l'article 9, últim paràgraf de l'ordre de bases reguladores.  
I. El projecte d'activitat presentat no s'ajusta a les despeses subvencionables del capítol IV de CulturArts, per tractar-se d'un projecte d'inversió i no de despesa corrent.  
J. El projecte d'activitat presentat no s'ajusta al període de la convocatòria previst en el resolc primer, epígraf 2, de la Resolució de 24 d'abril de 2017.  
  
Tercer  
Les ajudes concedides per mitjà d'aquesta resolució estan acollides al règim de minimis establit en el Reglament UE número 1407/2013, de la comissió, de 18 de desembre de 2013 (DOUE L352, de 24.12.2013), relatiu a l'aplicació dels articles 107 i 108 del Tractat UE a les ajudes de minimis.  
  
Quart  
El pagament d'aquestes subvencions queda condicionat al compliment de les obligacions assenyalades en el resolc seté de la resolució de convocatòria, entre les quals es troba la de comunicar per escrit l'acceptació de l'ajuda en un termini no superior als quinze dies naturals des de la publicació de la resolució de concessió al DOGV, segons model de l'annex III de la convocatòria, i a la justificació per part de les persones i entitats beneficiàries d'acord amb allò que s'assenyala en el resolc huité de la mateixa resolució, fins a la data de 29 de desembre de 2017. La falta de justificació en el termini indicat determinarà la pèrdua del dret al cobrament de la subvenció.  
  
Cinqué  
Donar publicitat a les ajudes concedides en compliment d'allò que s'assenyala en l'article 18.1 de la Llei 38/2003, de 17 de novembre, general de subvencions.  
De conformitat amb el que estableixen la normativa d'aplicació del procediment administratiu comú i els articles 8, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del president de CulturArts Generalitat en el termini d'un mes a comptar des de l'endemà de publicar-se en el DOGV.  
b) El recurs contenciós administratiu haurà de plantejar-se davant dels jutjats contenciosos administratius de la ciutat de València en el termini de dos mesos a comptar des de l'endemà de publicar-se en el DOGV.  
  
València, 19 d'octubre de 2017. El president de CulturArts Generalitat: Vicent Marzà Ibáñez.